
(Különleges jogalkotási eljárás – konzultáció)
Az Európai Parlament,
–	tekintettel a Bizottság Tanácshoz intézett javaslatára (COM(2025)0685),
–	tekintettel az Európai Unió működéséről szóló szerződés 113. cikkére, amelynek megfelelően a Tanács konzultált a Parlamenttel (C10‑0298/2025),
–	tekintettel eljárási szabályzata 84. cikkére,
–	tekintettel a Költségvetési Ellenőrző Bizottság véleményére,
–	tekintettel a Gazdasági és Monetáris Bizottság jelentésére (A10-0159/2026),
1.	jóváhagyja a Bizottság javaslatát annak módosított formájában;
2.	felkéri a Bizottságot, hogy ennek megfelelően módosítsa javaslatát, az Európai Unió működéséről szóló szerződés 293. cikke (2) bekezdésének megfelelően;
3.	felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;
4.	felkéri a Tanácsot a Parlamenttel való újbóli konzultációra, ha lényegesen módosítani kívánja a Bizottság javaslatát;
5.	utasítja elnökét, hogy továbbítsa a Parlament álláspontját a Tanácsnak, a Bizottságnak, valamint a nemzeti parlamenteknek.







Módosítás 1
Rendeletre irányuló javaslat
2 preambulumbekezdés
	

	A Bizottság által javasolt szöveg
	Módosítás

	(2)	Az (EU) 2017/1939 rendelet 24. cikkének (1) bekezdése szerint az Unió intézményei, szervei és hivatalai, valamint az alkalmazandó nemzeti jog alapján illetékes tagállami hatóságok indokolatlan késedelem nélkül jelentést tesznek az EPPO-nak minden olyan büntetendő cselekményről, beleértve a határokon átnyúló héacsalást is, amellyel kapcsolatban az EPPO az említett rendelet 22. cikkével és 25. cikkének (2), illetve (3) bekezdésével összhangban gyakorolhatná hatáskörét. A határokon átnyúló héacsalás természeténél fogva több tagállamot érint, és az egyes tagállamokból az EPPO-hoz áramló információk nem alkalmasak a héacsalás elleni uniós szintű küzdelem céljára. Ezért annak érdekében, hogy az EPPO uniós szinten tájékoztatást kapjon a héacsalási kockázatokól, és eleget tehessen szabályozásbeli megbízatásának, részletesebben meg kell határozni azokat a szabályokat, amelyek szerint a tagállamoknak a 904/2010/EU rendelet 33. cikkében említett Eurofisc hálózaton belül jelenteniük kell az EPPO-nak a héacsalásra vonatkozó gyanús jeleket és adott esetben pontos információkat. Emellett az (EU) 2017/1939 rendelet 24. cikkének (9) bekezdése szerint az EPPO konkrét ügyek kapcsán az uniós intézményektől, szervektől és hivataloktól, illetve a nemzeti hatóságoktól a birtokukban lévő további releváns információk rendelkezésre bocsátását kérheti. Ezért helyénvaló meghatározni azokat a szabályokat, amelyek szerint a tagállamoknak az EPPO részéről történő megkeresést követően az Eurofisc keretein belül közölniük kell az EPPO-val a határokons átnyúló héacsalásokra vonatkozó információkat.
	(2)	Az (EU) 2017/1939 rendelet 24. cikkének (1) bekezdése szerint az Unió intézményei, szervei és hivatalai, valamint az alkalmazandó nemzeti jog alapján illetékes tagállami hatóságok indokolatlan késedelem nélkül jelentést tesznek az EPPO-nak minden olyan büntetendő cselekményről, beleértve a határokon átnyúló héacsalást is, amellyel kapcsolatban az EPPO az említett rendelet 22. cikkével és 25. cikkének (2), illetve (3) bekezdésével összhangban gyakorolhatná hatáskörét, kellő időben ahhoz, hogy az lehetővé tegye az ilyen büntetendő cselekmények elemzését vagy kivizsgálását. A határokon átnyúló héacsalás természeténél fogva több tagállamot érint, és az egyes tagállamokból az EPPO-hoz áramló információk nem alkalmasak a héacsalás elleni uniós szintű küzdelem céljára. Ezért annak érdekében, hogy az EPPO uniós szinten tájékoztatást kapjon a héacsalási kockázatokól, és eleget tehessen szabályozásbeli megbízatásának, részletesebben meg kell határozni azokat a szabályokat, amelyek szerint a tagállamoknak a 904/2010/EU rendelet 33. cikkében említett Eurofisc hálózaton belül jelentést kell tenniük az EPPO-nak a határokon átnyúló csalás gyanítható eseteire vonatkozóan az Eurofisc keretében végzett adatkezelés és -elemzés eredményeiről, valamint azon gyanús jelekről és végső soron azon pontos információkról, amelyekre az EPPO-nak szüksége van annak mérlegeléséhez, hogy gyakorolja-e hatáskörét. Emellett az (EU) 2017/1939 rendelet 24. cikkének (9) bekezdése szerint az EPPO konkrét ügyek kapcsán az uniós intézményektől, szervektől és hivataloktól, illetve a nemzeti hatóságoktól a birtokukban lévő további releváns információk rendelkezésre bocsátását kérheti. Ezért helyénvaló meghatározni azokat a szabályokat, amelyek szerint a tagállamoknak az EPPO részéről történő megkeresést követően az Eurofisc keretein belül közölniük kell az EPPO-val a határokon átnyúló héacsalásokra vonatkozó információkat.


Módosítás		2
Rendeletre irányuló javaslat
4 preambulumbekezdés
	

	A Bizottság által javasolt szöveg
	Módosítás

	(4)	Az Európai Unióról szóló szerződés 4. cikkének (3) bekezdésében foglalt lojális együttműködés elve alapján az EPPO-ban részt nem vevő tagállamok kötelesek támogatni az EPPO tevékenységeit, és tartózkodni minden olyan intézkedéstől, amely veszélyeztetheti célkitűzéseinek elérését. Az Eurofisc az EPPO-ban részt vevő és részt nem vevő tagállamokból áll. Ezért fontos, hogy az EPPO egyértelmű jogalappal rendelkezzen az Eurofisc által feldolgozott információkhoz való hozzáféréshez.
	(4)	Az Európai Unióról szóló szerződés 4. cikkének (3) bekezdésében foglalt lojális együttműködés elve alapján az EPPO-ban részt nem vevő tagállamok kötelesek támogatni az EPPO tevékenységeit, és tartózkodni minden olyan intézkedéstől, amely veszélyeztetheti célkitűzéseinek elérését. Az Eurofisc az EPPO-ban részt vevő és részt nem vevő tagállamokból áll. Ezért fontos, hogy az EPPO bűnüldözési célból egyértelmű jogalappal rendelkezzen az Eurofisc által feldolgozott információkhoz való hozzáféréshez, hogy sikeresen teljesíthesse az (EU) 2017/1939 tanácsi rendelet 4. cikkében meghatározott megbízatását, azaz nyomozást és vádhatósági eljárást folytathasson az Unió pénzügyi érdekeit sértő bűncselekményekkel kapcsolatban.



Módosítás		3
Rendeletre irányuló javaslat
4 a preambulumbekezdés (új)
	

	A Bizottság által javasolt szöveg
	Módosítás

	
	(4a)	Az Európai Számvevőszék több alkalommal – legutóbb a behozatalt érintő héacsalásról szóló 8/2025. sz. különjelentésében – megállapította, hogy a héával kapcsolatos információs rendszerek tagállamok és uniós szervek közötti hozzáférhetőségének és interoperabilitásának hiányosságai jelentősen akadályozzák a határokon átnyúló héacsalással kapcsolatos hatékony nyomozást. A jelentés ezenkívül jelentős eltéréseket állapított meg a tagállamok által a behozatalt érintő héacsalással kapcsolatban alkalmazott közigazgatási szankciók szintje tekintetében, amelyek olyan feltételeket teremtenek, amelyek lehetővé teszik a gazdasági szereplők számára, hogy a legalacsonyabb szankciókkal járó joghatóságot vegyék igénybe. A héaadatokhoz való, e rendelet által az EPPO és az OLAF számára biztosított hozzáférés javítja a felderítési és vádhatósági kapacitást, de nem jelent visszatartó erejű korrekciós intézkedést a szankciók eltérése esetén. Ezzel összefüggésben és a Bizottság azon kötelezettségvállalásával összhangban, hogy a 2027 utáni többéves pénzügyi keretben szereplő intézkedések részeként felülvizsgálja a csalás elleni architektúrát, fontolóra kell venni az egyenlőtlenségek kezelésére irányuló további intézkedések lehetőségét, például egy megfelelő jogalapon alapuló jogalkotási javaslatot, amelynek célja a legsúlyosabb héa- és vámügyi jogsértésekre alkalmazandó közigazgatási szankciók minimális szintű harmonizációjának vagy következetességének elérése, figyelembe véve az Unió pénzügyi érdekei hatékony védelmének szükségességét. Minden ilyen javaslatot átfogó hatásvizsgálatnak kell kísérnie, és azoknak meg kell felelniük az EUSZ 5. cikkében meghatározott szubszidiaritás és arányosság elvének.


Módosítás		4
Rendeletre irányuló javaslat
4 b preambulumbekezdés (új)
	

	A Bizottság által javasolt szöveg
	Módosítás

	
	(4b)	Az EU csalás elleni architektúrájának felülvizsgálatáról szóló, 2025. júliusi bizottsági fehér könyv az Eurofisc, az EPPO, az OLAF, az Europol és az Eurojust közötti információáramlás széttagoltságát olyan rendszerszintű strukturális hiányosságként azonosította, amely aláássa a határokon átnyúló héacsalásra adott uniós válasz hatékonyságát. E rendelet a csalás elleni felülvizsgált architektúra adatmegosztási pillérének jogszabályi végrehajtását jelenti, és azt az említett fehér könyvben bejelentett további intézkedésekkel összefüggésben kell értelmezni, beleértve az Eurofisc működési kapacitásának megerősítését, az IOSS és más behozatali héarendszerek keretében a nem uniós adóalanyok által kinevezett adóügyi képviselőkre vonatkozó feltételek és felelősségi szabályok harmonizálását, valamint a vámügyi adatokhoz való, e rendelettel létrehozott hozzáféréssel való összhang biztosítása érdekében a CESOP adatkormányzási keretének kiterjesztését.


Módosítás		5
Rendeletre irányuló javaslat
4 c preambulumbekezdés (új)
	

	A Bizottság által javasolt szöveg
	Módosítás

	
	(4c)	A vámhatóságok által az olyan behozatali eljárásokkal kapcsolatban tárolt információk, amelyek során a héakötelezettségeket elhalasztják vagy mentességet biztosítanak azok alól, az EUMSZ 113. cikkének alkalmazásában lényegüknél fogva héával kapcsolatos információknak minősülnek. A 904/2010/EU rendelet 17. cikke (1) bekezdése f) pontjának hatályát ki kell terjeszteni a héamentességekkel vagy -halasztásokkal járó valamennyi behozatali eljárásra, többek között a 2006/112/EK irányelvvel létrehozott egyablakos importügyintézési rendszer keretében, valamint kötelező adatelemként hozzá kell adni a bejelentett vámértéket és a származási országot annak érdekében, hogy az illetékes hatóságok, köztük az EPPO és az OLAF összevethessék a behozatali árunyilatkozatokat a héabevallásokkal, és feltárhassák a csalásra utaló eltéréseket. Ez a kiterjesztés nem érintheti az említett behozatali eljárásokra irányadó anyagi vámszabályokat, amelyek továbbra is a 952/2013/EU rendelet hatálya alá tartoznak.



Módosítás		6
Rendeletre irányuló javaslat
4 d preambulumbekezdés (új)
	

	A Bizottság által javasolt szöveg
	Módosítás

	
	(4d)	Annak biztosítása érdekében, hogy az e rendelet által létrehozott végrehajtási kapacitás ténylegesen kiterjedjen valamennyi tagállamra, továbbá az egységes piacon és az Unió csalás elleni környezetében elkerülhetők legyenek a tartós aszimmetriák, a csalás elleni architektúra felülvizsgálatára irányuló bizottsági kötelezettségvállalás részeként az EPPO-ban részt nem vevő tagállamok számára elő kell írni, hogy jelöljenek ki egy illetékes nemzeti hatóságot, amely felelős az egyenértékű feladatok ellátásáért az Eurofisc-kel és az OLAF-fal a határokon átnyúló héacsalással kapcsolatban folytatott együttműködés során.  Az említett tagállamoknak az e rendelet hatálybalépésétől számított hat hónapon belül értesíteniük kell a Bizottságot a kijelölt hatóságról, és évente jelentést kell tenniük a Bizottságnak a kapott információk felhasználásáról, beleértve a megindított nyomozások számát és azok eredményét.



Módosítás		7
Rendeletre irányuló javaslat
5 preambulumbekezdés
	

	A Bizottság által javasolt szöveg
	Módosítás

	(5)	Az Európai Számvevőszék azt ajánlotta a Bizottságnak és a tagállamoknak, hogy távolítsák el a közigazgatási, igazságügyi és bűnüldöző hatóságok közötti nemzeti és uniós szintű információcsere útjában álló jogi akadályokat. Konkrétan az OLAF kapjon hozzáférést a héainformációcsere-rendszer (VIES) és az Eurofisc adataihoz6. E tekintetben fontos, hogy az uniós informatikai rendszerekhez való központi hozzáférést egyértelmű jogalap határozza meg.
	(5)	Az Európai Számvevőszék azt ajánlotta a Bizottságnak és a tagállamoknak, hogy távolítsák el a közigazgatási, igazságügyi és bűnüldöző hatóságok közötti nemzeti és uniós szintű információcsere útjában álló jogi akadályokat. Konkrétan az OLAF kapjon hozzáférést a héainformációcsere-rendszer (VIES) és az Eurofisc adataihoz6. E tekintetben fontos, hogy az uniós informatikai rendszerekhez való központi hozzáférést – amelynek során tiszteletben tartják a szükségesség és az arányosság elvét – egyértelmű jogalap határozza meg annak érdekében, hogy az OLAF sikeresen teljesíthesse a 883/2013/EU, Euratom rendelet 4. cikkében meghatározott megbízatását.

	__________________
	__________________

	6 Az Európai Számvevőszék 24/2015. sz. különjelentése: A Közösségen belüli héacsalás kezelése: fokozottabb fellépésre van szükség (https://www.eca.europa.eu/hu/publications/SR15_24).
	6 Az Európai Számvevőszék 24/2015. sz. különjelentése: A Közösségen belüli héacsalás kezelése: fokozottabb fellépésre van szükség (https://www.eca.europa.eu/hu/publications/SR15_24).



Módosítás		8
Rendeletre irányuló javaslat
5 a preambulumbekezdés (új)
	

	A Bizottság által javasolt szöveg
	Módosítás

	
	(5a)	Az uniós szervek közötti hatékony együttműködés továbbra is fennálló akadályai közé tartoznak az informatikai rendszerek közötti inkompatibilitások, a kommunikációs csatornák széttagoltsága, valamint az ügyviteli rendszerek korlátozott interoperabilitása, amelyek hatékonysági problémákat, késedelmeket és megnövekedett adminisztratív terheket okoznak. Ezért javítani kell az interoperabilitást, és közös digitális infrastruktúrákat kell fejleszteni a zökkenőmentes és biztonságos információcsere biztosítása érdekében.

Rendeletre irányuló javaslat

	A Bizottság által javasolt szöveg
	Módosítás

	
	(8a)	Bár a 904/2010/EU rendelet 13. cikke már előírja a tagállamok illetékes héahatóságai számára a héacsalás elleni küzdelem szempontjából valószínűleg hasznos információk önkéntes cseréjét, ez a kötelezettség a héahatóságokra vonatkozik, és nem terjed ki a tagállamok illetékes vámhatóságaira, amelyek az említett rendelet értelmében nem minősülnek a héa tekintetében illetékes hatóságoknak. Ezenkívül sem a 904/2010/EU rendelet 13. cikkében meghatározott meglévő mechanizmus, sem az Eurofisc-hálózat nem rendelkezik a vámügyi csalásra vonatkozó hírszerzési információknak az EPPO-val és az OLAF-fal történő közvetlen, önkéntes közléséről. A behozatali eljárásokhoz kapcsolódó héacsalási rendszereket a behozatal helyén a vámhatóságoknak bejelentett információk és a rendeltetési tagállamban ezt követően benyújtott héabevallások közötti szisztematikus eltérések jellemzik. Gyakran a vámhatóságok az elsők, akik kockázatkezelési elemzésük révén észlelik az ilyen rendellenességeket. A hiányosság megszüntetése, valamint annak biztosítása érdekében, hogy a vámhatóságok által azonosított upstream vámügyi hírszerzési információkat haladéktalanul továbbítsák a határokon átnyúló héacsalások kivizsgálásáért és büntetőeljárás alá vonásáért felelős szerveknek, és tekintettel arra, hogy a 904/2010/EU rendelet 49a. és 49b. cikkében előírt hozzáférési jogok hatékony gyakorlása attól függ, hogy az EPPO-t és az OLAF-ot tájékoztatják-e a lehetséges csalási esetekről, elő kell írni az illetékes vámhatóságok számára, hogy önkéntesen továbbítsák ezeket az információkat. Az információkat minden olyan esetben továbbítani kell az Eurofisc, az EPPO és az OLAF részére, amikor a 17. cikk (1) bekezdésének f) pontjában említett adatok a héacsalásnak megfelelő mintázatokat jeleznek. Az intézkedés döntő fontosságú az Unió pénzügyi érdekeinek hatékony védelme szempontjából, és összhangban van a Bizottság azon kötelezettségvállalásával, hogy felülvizsgálja a csalás elleni átfogó architektúrát, amely a 2027 utáni többéves pénzügyi keretre vonatkozó csomag alapvető eleme. Az elmúlt években az Európai Parlament az Unió pénzügyi érdekeinek védelméről szóló állásfoglalásaiban többször is szorgalmazta a vám- és héahatóságok közötti nemzeti szintű koordináció megerősítését, amely különösen a csalás elleni nemzeti stratégiák révén valósul meg. Az ilyen, önkéntes adattovábbításra szolgáló mechanizmus kizárólag a 904/2010/EU rendelet héával kapcsolatos közigazgatási együttműködési keretén belül működik, és nem érinti a 952/2013/EU rendelet alapján létrehozott érdemi vámeljárásokat és a kapcsolódó adatkormányzási szabályokat.

	A Bizottság által javasolt szöveg

	(8b)	Az e rendeletben előírt, önkéntes adattovábbításra szolgáló mechanizmus hatékonysága a tagállamok illetékes vámhatóságai és illetékes héahatóságai közötti megfelelő nemzeti szintű koordinációtól függ. Ezek a szervek számos tagállamban különálló közigazgatási egységek, amelyek külön felügyeleti lánccal és információs rendszerekkel rendelkeznek. A tagállamoknak ezért biztosítaniuk kell, hogy illetékes vám- és héahatóságaik rendszeres koordinációs mechanizmusokat hozzanak létre – többek között az Eurofisc keretében –, hogy megkönnyítsék a héacsalásra utaló eltérések azonosítását, valamint a releváns vámadatoknak az Eurofisc, az EPPO és az OLAF részére kellő időben történő továbbítását. Ez a koordináció eljárási és szervezési intézkedés, és nem eredményez további információtechnológiai kötelezettségeket a nemzeti hatóságok számára.


Módosítás		11
Rendeletre irányuló javaslat
9 preambulumbekezdés
	

	A Bizottság által javasolt szöveg
	Módosítás

	(9)	A személyes adatokhoz való hozzáférés védelme érdekében kizárólag az európai ügyészek, az európai delegált ügyészek, valamint az EPPO és az OLAF által korábban felhatalmazott kiválasztott munkatársak férhetnek hozzá a héainformációkhoz feladataik ellátása érdekében, az Eurofisc-kapcsolattartók felügyelete mellett. Az említett hozzáférés egységes feltételeinek biztosítása érdekében a Bizottságra végrehajtási hatásköröket kell ruházni a – többek között a hozzáférés-ellenőrzési mechanizmusra, valamint a felhasználói profilra és azonosításra vonatkozó – technikai részletek és gyakorlati intézkedések tekintetében. Ezeket a végrehajtási hatásköröket a 182/2011/EU európai parlamenti és tanácsi rendeletnek megfelelően kell gyakorolni9.
	(9)	A személyes adatokhoz való hozzáférés védelme érdekében kizárólag az európai ügyészek, az európai delegált ügyészek, valamint az EPPO és az OLAF által korábban felhatalmazott kiválasztott munkatársak férhetnek hozzá a héainformációkhoz feladataik ellátása érdekében, az Eurofisc-kapcsolattartók felügyelete mellett. Az említett hozzáférés egységes feltételeinek biztosítása érdekében a Bizottságra végrehajtási hatásköröket kell ruházni a – többek között a hozzáférés-ellenőrzési mechanizmusra, valamint a felhasználói profilra és azonosításra vonatkozó – technikai részletek és gyakorlati intézkedések tekintetében, biztosítva a magas szintű adatvédelmet tiszteletben tartó kialakítást és egyúttal az operatív hatékonyság oly módon történő növelését, amely automatizált folyamatokon alapul, és kiküszöböli az indokolatlan adminisztratív késedelmeket. Ezeket a végrehajtási hatásköröket a 182/2011/EU európai parlamenti és tanácsi rendeletnek megfelelően kell gyakorolni9. Az intézkedést azonnal megteendő lépésnek kell tekinteni, míg a csalás elleni architektúra közelgő felülvizsgálata lehetőséget ad majd a nagyobb koherencia és következetesség biztosítására.

	__________________
	__________________

	9 Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o., ELI: http://data.europa.eu/eli/reg/2011/182/oj
	9 Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o., ELI: http://data.europa.eu/eli/reg/2011/182/oj).



Módosítás		12
Rendeletre irányuló javaslat
10 preambulumbekezdés
	

	A Bizottság által javasolt szöveg
	Módosítás

	(10)	Ez a rendelet tiszteletben tartja az alapvető jogokat, és betartja az Európai Unió Alapjogi Chartájában elismert alapelveket, különösen a személyes adatok védelméhez fűződő jogot.
	(10)	Ez a rendelet tiszteletben tartja az alapvető jogokat, valamint az Európai Unió Alapjogi Chartájában elismert alapelveket, különösen a személyes adatok védelméhez fűződő jogot.



Módosítás		13
Rendeletre irányuló javaslat
10 a preambulumbekezdés (új)
	

	A Bizottság által javasolt szöveg
	Módosítás

	
	(10a)	Az EPPO-nak és az OLAF-nak a VIES-hez, a Surveillance rendszerhez, a CESOP-hoz, valamint bármely más rendszerhez és adatbázishoz való hozzáférésének a következő fő adatkategóriákra kell kiterjednie: a héaazonosító számokra és a Közösségen belüli héaügyletekre vonatkozó információk, az egyablakos importügyintézési rendszerhez (IOSS) és a 42/63-as vámeljárási kódú behozatalhoz kapcsolódóan a héamentes behozatalra vonatkozó releváns információk, valamint az összesített fizetési információk. Ilyen hozzáférés csak az EPPO és az OLAF számára biztosítható az (EU) 2017/1939 rendelet 4. cikke és a 883/2013/EU, Euratom rendelet 1. cikkének (1) bekezdése szerinti feladataik ellátása céljából. A Bizottságot fel kell hatalmazni arra, hogy végrehajtási jogi aktusokat fogadjon el, amelyekben meghatározza az EPPO és az OLAF számára az említett cikkek szerinti feladataik ellátása céljából rendelkezésre álló pontos adatkategóriákat. E végrehajtási jogi aktusok tervezeteit tájékoztatás céljából be kell nyújtani az Európai Parlamentnek, hogy az gyakorolhassa jogait.



Módosítás		14
Rendeletre irányuló javaslat
11 preambulumbekezdés
	

	A Bizottság által javasolt szöveg
	Módosítás

	(11)	Mivel a héainformációk uniós szintű cseréjét megkönnyítő rendszereket, infrastruktúrát és technikai eszközöket ki kell igazítani az EPPO és az OLAF biztonságos hozzáférésének lehetővé tétele érdekében, el kell halasztani a vonatkozó rendelkezések alkalmazását annak érdekében, hogy a tagállamok, a Bizottság, az EPPO és az OLAF elvégezhessék a szükséges kiigazításokat. Ennek során figyelembe kell venni azokat az időpontokat, amikor a központi VIES rendszer működésbe lép, és az elavult VIES rendszert fokozatosan megszüntetik. Az EPPO-nak és az OLAF-nak kell viselnie a héainformációkhoz való biztonságos hozzáféréshez szükséges infrastruktúra és technikai eszközök létrehozásának és fenntartásának költségeit.
	(11)	Mivel a héainformációk uniós szintű cseréjét megkönnyítő rendszereket, infrastruktúrát és technikai eszközöket ki kell igazítani az EPPO és az OLAF biztonságos hozzáférésének lehetővé tétele érdekében, el kell halasztani a vonatkozó rendelkezések alkalmazását annak érdekében, hogy a tagállamok, a Bizottság, az EPPO és az OLAF elvégezhessék a szükséges kiigazításokat. Ennek során figyelembe kell venni azokat az időpontokat, amikor a központi VIES rendszer működésbe lép, és az elavult VIES rendszert fokozatosan megszüntetik. E rendelet hatékony végrehajtásának biztosítása érdekében az EPPO és az OLAF számára – a költségvetési semlegesség elvével összhangban – megfelelő és stabil pénzügyi és emberi erőforrásokat kell biztosítani, beleértve a pénzügyi nyomozások, a digitális kriminalisztika és az adatelemzés területéhez kapcsolódó speciális szakértelmet, valamint adott esetben egy külön átjárót vagy interfészt is az adattakarékosság elvének való megfelelés biztosítása érdekében. A hatékony együttműködés lehetővé tétele céljából az uniós finanszírozásnak további támogatást kell nyújtania az interoperábilis informatikai rendszerekhez és a biztonságos kommunikációs eszközökhöz. A visszaélések megelőzése érdekében szervezeti intézkedéseket, belső engedélyezési eljárásokat, felügyeleti mechanizmusokat és biztosítékokat kell bevezetni.



Módosítás		15
Rendeletre irányuló javaslat
12 preambulumbekezdés
	

	A Bizottság által javasolt szöveg
	Módosítás

	(12)	Az (EU) 2018/1725 rendelet 42. cikkének (1) bekezdésével összhangban a Bizottság konzultált az európai adatvédelmi biztossal, aki […]-án/-én nyilvánított véleményt.
	(12)	Az (EU) 2018/1725 rendelet 42. cikkének (1) bekezdésével összhangban a Bizottság konzultált az európai adatvédelmi biztossal, aki 2026. január 7-én nyilvánított véleményt.



Módosítás		16
Rendeletre irányuló javaslat
1 cikk – 1 bekezdés – -1 pont (új)
904/2010/EU rendelet
2 a cikk (új)
	

	A Bizottság által javasolt szöveg
	Módosítás

	
	-1.	A szöveg a következő cikkel egészül ki:

	
	„2a. cikk

	
	Nyomonkövetési javaslat a szankciók minimális harmonizációjáról

	
	... [az e módosító rendelet hatálybalépésének napjától számított 18 hónappal]-ig és összhangban a csalás elleni architektúra felülvizsgálata – mint a 2027 utáni többéves pénzügyi keretre vonatkozó csomagban foglalt kiegészítő intézkedéscsomag – célkitűzéseivel, valamint az Unió pénzügyi érdekei védelmének fokozása érdekében a Bizottság jogalkotási javaslatot nyújt be az Európai Parlamentnek és a Tanácsnak a hozzáadottérték-adó és a kapcsolódó vámok területén elkövetett legsúlyosabb jogsértésekre alkalmazandó közigazgatási szankciók minimális harmonizációjáról, különös tekintettel az „eltűnő kereskedő” révén elkövetett, Közösségen belüli csalásra, valamint a 42-es eljáráskódú vámeljárás szerinti egyszerűsített behozatali eljárásokkal és az egyablakos importügyintézési rendszerrel való visszaélésre. A javaslat nem érinti a 952/2013/EU rendelet alapján létrehozott érdemi vámeljárásokat.”


Módosítás		17
Rendeletre irányuló javaslat
1 cikk – 1 bekezdés – -1 a pont (új)
904/2010/EU rendelet
13 a cikk (új)
	

	A Bizottság által javasolt szöveg
	Módosítás

	
	-1a.	A szöveg a következő cikkel egészül ki:

	
	„13a. cikk

	
	A héacsalásra utaló vámadatok önkéntes továbbítása

	
	(1)	A tagállamok illetékes hatóságai önkéntesen közölnek a 36. cikk (1) bekezdésében említett Eurofisc tevékenységi területi koordinátorokkal, valamint saját megbízatásuk keretein belül az EPPO-val és az OLAF-fal a 17. cikk (1) bekezdésének f) pontja alapján tárolt minden olyan információt, amely héacsalásnak megfelelő mintázatokra utal, különös tekintettel a következőkre:

	
	a)	szisztematikus eltérések a behozatali árunyilatkozatban bejelentett rendeltetési tagállam és azon tagállam között, amelyben a héát később bevallották vagy megfizették;

	
	b)	szisztematikus eltérések az IOSS szerinti behozatali árunyilatkozatban azonosított címzett és a vonatkozó héát a rendeltetési tagállamban bevalló adóalany között;

	
	c)	olyan bejelentett vámértékek, amelyek jelentősen eltérnek a piaci értéktől, amennyiben ez az eltérés a héa szempontjából történő alulértékelésnek felel meg; valamint

	
	d)	a Bizottság végrehajtási jogi aktusában a vámalapú héacsalás kockázatát jelző mutatóként meghatározott bármely egyéb mutató.

	
	(2)	Az (1) bekezdésben említett közlést haladéktalanul meg kell tenni, és annak tartalmaznia kell legalább a 17. cikk (1) bekezdésének f) pontjában felsorolt adatelemeket az érintett behozatal vagy behozatalok sorozata tekintetében.

	
	(3)	A tagállamok biztosítják, hogy illetékes vámhatóságaik és illetékes héahatóságaik koordinációt folytassanak az (1) bekezdésben említett eltérések azonosítása tekintetében, többek között az Eurofisc keretében.

	
	(4)	A Bizottság végrehajtási jogi aktusok révén meghatározza az e cikkben említett közlések technikai formátumát és eljárásait. Ezeket a végrehajtási jogi aktusokat az 58. cikk (2) bekezdésében említett vizsgálóbizottsági eljárás keretében kell elfogadni.

	
	(5)	Azokban a tagállamokban, amelyek nem vesznek részt az (EU) 2017/1939 tanácsi rendelettel létrehozott EPPO-ban, az (1) bekezdésben említett közléseket az Eurofisc tevékenységi területi koordinátoroknak és – annak megbízatásán belül – az OLAF-nak kell címezni, nem pedig az EPPO-nak.”


Módosítás		18
Rendeletre irányuló javaslat
1 cikk – 1 bekezdés – -1 b pont (új)
904/2010/EU rendelet
17 cikk – 1 bekezdés – f pont
	

	Hatályos szöveg
	Módosítás

	
	-1b.	A 17. cikk (1) bekezdésének f) pontja helyébe a következő szöveg lép:

	f)	azok az információk, amelyeket a 2006/112/EK irányelv 143. cikke (2) bekezdésének a) és b) pontja alapján gyűjt, valamint a származási ország, a rendeltetési ország, az árukód, a pénznem, a teljes összeg, az árfolyam, az egységár és a nettó tömeg;
	„f)	a tagállamok vámhatóságai által minden olyan termékimportra vonatkozóan összegyűjtött információk, amely tekintetében a behozatalkor héamentességet, halasztott fizetést vagy különleges elszámolási szabályozást igényelnek, többek között a 2006/112/EK irányelv 143. cikke (1) bekezdésének d) pontja (42/63. sz. vámeljárás) alapján, az említett irányelv 369l–369x. cikkével létrehozott egyablakos importügyintézési rendszerben, valamint bármely más olyan behozatali eljárás keretében, amelynek során a héaelszámolás kötelezettségét a rendeltetési tagállamra hárítják, a következő adatelemekre korlátozva:

	
	i.	a behozatali árunyilatkozat azonosítója;

	
	ii.	az importőr héaazonosító száma vagy adott esetben a vámhatóságnak bejelentett IOSS azonosító szám;

	
	iii.	a rendeltetési tagállamban található ügyfél héaazonosító száma, amennyiben rendelkezésre áll;

	
	iv.	az áruk bejelentett vámértéke;

	
	v.	az áruk bejelentett származási országa; valamint

	
	vi.	a vámeljárás kódja, beleértve azokat az eseteket is, amikor az áruk a 952/2013/EU rendelet 166. cikke szerinti egyszerűsített behozatali eljárás hatálya alá tartoznak;”.



Módosítás		19
Rendeletre irányuló javaslat
1 cikk – 1 bekezdés – 3 pont
904/2010/EU rendelet
24k cikk – 1a bekezdés
	

	A Bizottság által javasolt szöveg
	Módosítás

	(1a)	Az EPPO és az OLAF a 49a. és 49b. cikkben meghatározott korlátoknak és szabályoknak megfelelően fér hozzá a központi VIES rendszer információihoz;
	(1a)	Az EPPO és az OLAF a bizalmas jelleget garantáló biztonságos központi interfészen keresztül, valamint a 49a. és a 49b. cikkben meghatározott korlátoknak és szabályoknak megfelelően fér hozzá a központi VIES rendszer információihoz.



Módosítás		20
Rendeletre irányuló javaslat
1 cikk – 1 bekezdés – 4 pont
904/2010/EU rendelet
36 cikk – 2 a bekezdés
	

	A Bizottság által javasolt szöveg
	Módosítás

	(2a)	Az Eurofisc tevékenységi területi koordinátorok az EPPO-ban részt vevő tagállamok tekintetében az (EU) 2017/1939 tanácsi rendelet* 24. cikke (1) bekezdésének, a többi tagállam tekintetében pedig e cikknek megfelelően indokolatlan késedelem nélkül tájékoztatják az EPPO-t az e rendelet alapján közölt vagy gyűjtött információk alapján a határokon átnyúló héacsalás gyanújára utaló minden jelről, amellyel kapcsolatban az EPPO gyakorolhatná hatáskörét.
	(2a)	Az Eurofisc tevékenységi területi koordinátorok az EPPO-ban részt vevő tagállamok tekintetében az (EU) 2017/1939 tanácsi rendelet* 24. cikke (1) bekezdésének, a többi tagállam tekintetében pedig e cikknek megfelelően indokolatlan késedelem nélkül tájékoztatják az EPPO-t az e rendelet alapján közölt vagy gyűjtött információk alapján a határokon átnyúló héacsalás gyanújára utaló minden jelről, amellyel kapcsolatban az EPPO gyakorolhatná hatáskörét. Az Eurofisc tevékenységi területi koordinátorok közlik az EPPO számára annak mérlegeléséhez szükséges információkat, hogy gyakorolja-e hatáskörét, feltéve, hogy az ilyen közlés szükséges és arányos, összhangban van az EPPO megbízatásának céljaival, és teljes mértékben megfelel az adatvédelemre vonatkozó uniós jognak.



Módosítás		21
Rendeletre irányuló javaslat
1 cikk – 1 bekezdés – 4 pont
904/2010/EU rendelet
36 cikk – 2 c bekezdés
	

	A Bizottság által javasolt szöveg
	Módosítás

	(2c)	A 883/2013/EU, Euratom európai parlamenti és tanácsi rendelet** 8. cikkének (2) és (3) bekezdésével összhangban az Eurofisc tevékenységi területi koordinátorok haladéktalanul tájékoztatják az OLAF-ot a tagállamoktól származó, e rendelet alapján közölt vagy gyűjtött információk alapján a határokon átnyúló héacsalás gyanújára utaló minden jelről annak érdekében, hogy az OLAF mérlegelhesse a megbízatásával összhangban lévő megfelelő intézkedések meghozatalát.
	(2c)	A 883/2013/EU, Euratom európai parlamenti és tanácsi rendelet** 8. cikkének (2) és (3) bekezdésével összhangban az Eurofisc tevékenységi területi koordinátorok haladéktalanul tájékoztatják az OLAF-ot a tagállamoktól származó, e rendelet alapján közölt vagy gyűjtött információk alapján a határokon átnyúló héacsalás gyanújára utaló minden jelről annak érdekében, hogy az OLAF mérlegelhesse a megbízatásával összhangban lévő megfelelő intézkedések meghozatalát, elkerülve ugyanakkor az OLAF és az EPPO vizsgálati intézkedései közötti párhuzamosságokat. Az Eurofisc tevékenységi területi koordinátorok csak azokat az információkat közlik az OLAF-fal, amelyek szükségesek annak mérlegeléséhez, hogy az OLAF gyakorolja-e megbízatását.



Módosítás		22
Rendeletre irányuló javaslat
1 cikk – 1 bekezdés – 4 pont
904/2010/EU rendelet
36 cikk – 2d bekezdés
	

	A Bizottság által javasolt szöveg
	Módosítás

	(2d)	A 883/2013/EU, Euratom rendelet 8. cikkének (2) és (3) bekezdésével összhangban és az OLAF kérésére az Eurofisc tevékenységi területi koordinátorok tájékoztatják az OLAF-ot a tagállamoktól származó, a határokon átnyúló héacsalásokra vonatkozóan e rendelet alapján közölt vagy gyűjtött információkról annak érdekében, hogy az OLAF mérlegelhesse a megbízatásával összhangban lévő megfelelő intézkedések meghozatalát.
	(2d)	A 883/2013/EU, Euratom rendelet 8. cikkének (2) és (3) bekezdésével összhangban és az OLAF kérésére az Eurofisc tevékenységi területi koordinátorok tájékoztatják az OLAF-ot a tagállamoktól származó, a határokon átnyúló héacsalásokra vonatkozóan e rendelet alapján közölt vagy gyűjtött releváns információkról annak érdekében, hogy az OLAF mérlegelhesse a megbízatásával összhangban lévő megfelelő intézkedések meghozatalát.



Módosítás		23
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49a cikk – 1 bekezdés – bevezető rész
	

	A Bizottság által javasolt szöveg
	Módosítás

	(1)	Az (EU) 2017/1939 rendelet 43. cikkének sérelme nélkül a tagállamok illetékes hatóságai célzott keresések céljából központosított hozzáférést biztosítanak az EPPO számára a következő információkhoz:
	(1)	Az (EU) 2017/1939 rendelet 43. cikkének sérelme nélkül a tagállamok illetékes hatóságai központosított hozzáférést biztosítanak az EPPO számára a következő információkhoz a megbízatásának körébe tartozó célzott keresések végzése céljából:



Módosítás		24
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49a cikk – 1 bekezdés – b pont
	

	A Bizottság által javasolt szöveg
	Módosítás

	b)	2026. szeptember 1-jétől az e rendelet 17. cikke (1) bekezdésének e) és f) pontjában említett információk;
	b)	2026. szeptember 1-jétől az e rendelet 17. cikke (1) bekezdésének e) és f) pontjában említett információk, beleértve bármilyen további adatelemet, amelyet e rendelet 17. cikke (1) bekezdésének f) pontja alapján tárolnak;


Módosítás		25
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49 a cikk – 1 a bekezdés (új)
	

	A Bizottság által javasolt szöveg
	Módosítás

	
	(1a)	Az (1) bekezdés szerinti hozzáférés csak az (EU) 2017/1939 rendelet 4. cikkének hatálya alá tartozó feltételezett bűncselekmények folyamatban lévő nyomozása vagy az ilyen bűncselekmények elkövetőinek büntetőeljárás alá vonása keretében biztosítható, és annak megtervezése és használata során ki kell küszöbölni a nem célzott keresések vagy a nem egy konkrét ügyhöz kapcsolódó hozzáférés lehetőségét. Az adatvédelmi elvek fenntartása érdekében a rendszer architektúrája és működési protokolljai kifejezetten tiltják a spekulatív adatbányászat, a tömeges adatkinyerés, az általános keresések vagy az automatizált profilalkotás minden olyan formáját, amely nem konkrét nyomozáshoz kapcsolódik.



Módosítás		26
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49a cikk – 1 b bekezdés (új)
	

	A Bizottság által javasolt szöveg
	Módosítás

	
	(1b)	Az (1) bekezdésben említett központosított hozzáférésre megfelelő technikai és szervezési intézkedések vonatkoznak annak biztosítása érdekében, hogy minden egyes hozzáférés egy konkrét nyomozáshoz vagy büntetőeljáráshoz és egy azonosított, engedéllyel rendelkező felhasználóhoz kapcsolódjon. Az ilyen hozzáférést oly módon kell naplózni, amely lehetővé teszi a hatékony utólagos ellenőrzést.



Módosítás		27
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49 a cikk – 3 bekezdés
	

	A Bizottság által javasolt szöveg
	Módosítás

	(3)	Ez a központosított hozzáférés egyablakos ügyintézési ponton keresztül biztosított hozzáférést jelent a vizsgálattal kapcsolatos összes információhoz, még akkor is, ha ezek az információk több tagállamot érintenek.
	(3)	Ez a központosított hozzáférés egyablakos ügyintézési ponton keresztül biztosított hozzáférést jelent a vizsgálattal kapcsolatos összes információhoz, még akkor is, ha ezek az információk több tagállamot érintenek. Az érintett rendszernek biztosítania kell az összes keresés teljes nyomonkövethetőségét és naplózását, és azt biztonságos kommunikációs csatornákkal és átfogó nyilvántartásokkal kell támogatni, amelyek lehetővé teszik a hatékony utólagos ellenőrzési mechanizmusokat.



Módosítás		28
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49 a cikk – 3 a bekezdés (új)
	

	A Bizottság által javasolt szöveg
	Módosítás

	
	(3a)	Az EPPO évente saját statisztikát tesz közzé az e rendelet alapján biztosított központosított hozzáférés használatáról, beleértve az elvégzett keresések számát, azon nyomozások számát, amelyekben az ilyen hozzáférés hozzájárult az ügy előrehaladásához, valamint azon esetek számát, amikor a hozzáférés során megszerzett adatokat irrelevánsnak találták és törölték. Ezeket a statisztikákat bele kell foglalni az EPPO éves jelentéseibe, és be kell nyújtani az Európai Parlamenthez. A nyomozásokra irányadó vonatkozó rendelkezéseknek megfelelően az ilyen adatokat a nyomozások bizalmas jellegének és megfelelő lefolytatásának biztosítása érdekében megfelelően ki kell takarni.


Módosítás		29
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49a cikk – 4 bekezdés – 1 albekezdés – a pont
	

	A Bizottság által javasolt szöveg
	Módosítás

	a)	az e cikk (1) bekezdésében említett információkhoz való központosított hozzáférés technikai részletei, beleértve azon adatkategóriák jegyzékét, amelyekkel a célzott keresések végezhetők;
	a)	az e cikk (1) bekezdésében említett információkhoz való központosított hozzáférés technikai részletei, beleértve azon adatkategóriák jegyzékét, amelyekkel a célzott keresések végezhetők, és beleértve a nem célzott keresések megakadályozására szolgáló megelőző mechanizmusokat is;



Módosítás		30
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49 a cikk – 5 bekezdés
	

	A Bizottság által javasolt szöveg
	Módosítás

	(5)	Az e cikk (1) bekezdésében említett információkhoz való biztonságos hozzáférést lehetővé tevő infrastruktúra és technikai eszközök létrehozásának, működtetésének és karbantartásának költségeit az EPPO viseli.
	törölve



Módosítás		31
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49 a cikk – 5 a bekezdés (új)
	

	A Bizottság által javasolt szöveg
	Módosítás

	
	(5a)	A bizalmas adatkezelés e rendeletben meghatározott szabályai valamennyi felhasználóra nézve kötelezőek. Az információcserére vonatkozó eljárásokat és az adatokhoz való hozzáférést az (EU) 2016/679 és az (EU) 2018/1725 európai parlamenti és tanácsi rendeleteknek megfelelően, valamint az Európai Unió Alapjogi Chartájának tiszteletben tartásával kell végrehajtani.



Módosítás		32
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49a cikk – 5 b bekezdés (új)
	

	A Bizottság által javasolt szöveg
	Módosítás

	
	(5b)	Az (1) bekezdésben említett központosított hozzáférést lehetővé tevő rendszereket úgy kell kialakítani, hogy azok teljes mértékben biztosítsák az érintett uniós szervek által használt rendszerekkel való interoperabilitást a hatékony és biztonságos információcsere elősegítése, valamint az adminisztratív terhek csökkentése érdekében.



Módosítás		33
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49 a cikk – 5 c bekezdés (új)
	

	A Bizottság által javasolt szöveg
	Módosítás

	
	(5c)	A Bizottság az EPPO-val szoros együttműködésben mérlegeli, hogy szükség van-e további uniós finanszírozásra az interoperábilis informatikai rendszerek, a digitális eszközök és a szakosodott személyzet fejlesztésének támogatásához.



Módosítás		34
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49a cikk – 5d bekezdés (új)
	

	A Bizottság által javasolt szöveg
	Módosítás

	
	(5d)	Amennyiben az EPPO a vámhatóságok 13a. cikk szerinti önkéntes adattovábbításának eredményeként személyes adatokat kap, a következő szabályokat kell alkalmazni:

	
	a)	az adatok kizárólag annak mérlegelése céljából kezelhetők, hogy indítsanak-e nyomozást az EPPO-nak az (EU) 2017/1939 rendelet 4. cikke szerinti megbízatása keretében, valamint ilyen nyomozás lefolytatása céljából;

	
	b)	amennyiben az EPPO a kézhezvételtől számított 90 napon belül megállapítja, hogy az adatok a megbízatása körébe tartozó semmiféle nyomozás szempontjából nem relevánsak, törli az adatokat és értesíti a továbbító hatóságot;

	
	c)	amennyiben a továbbított adatok alapján nyomozás indul, erről értesíteni kell a továbbító vámhatóságot, amely jelezheti az EPPO-nak és az európai adatvédelmi biztosnak, ha úgy ítéli meg, hogy az adatkezelés meghaladja a szükséges mértéket;

	
	d)	az (EU) 2017/1939 rendelet VIII. fejezetében meghatározott adatvédelmi szabályokat alkalmazni kell.”


Módosítás		35
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 1 bekezdés – bevezető rész
	

	A Bizottság által javasolt szöveg
	Módosítás

	(1)	A tagállamok illetékes hatóságai célzott keresések céljából központosított hozzáférést biztosítanak az OLAF számára a következő információkhoz:
	(1)	A tagállamok illetékes hatóságai célzott keresések céljából központosított hozzáférést biztosítanak az OLAF számára a következő információkhoz a megbízatásának ellátásához feltétlenül szükséges mértékben:



Módosítás		36
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 1 bekezdés – b pont
	

	A Bizottság által javasolt szöveg
	Módosítás

	b)	2026. szeptember 1-jétől az e rendelet 17. cikke (1) bekezdésének e) és f) pontjában említett információk;
	b)	2026. szeptember 1-jétől az e rendelet 17. cikke (1) bekezdésének e) és f) pontjában említett információk, beleértve bármilyen további adatelemet, amelyet a 17. cikk (1) bekezdésének f) pontja alapján tárolnak;


Módosítás		37
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 2 a bekezdés (új)
	

	A Bizottság által javasolt szöveg
	Módosítás

	
	(2a)	Az (1) bekezdésben említett központosított hozzáférést úgy kell megtervezni és használni, hogy az OLAF rendelkezzen a számára szükséges célzott, vizsgálatspecifikus hozzáféréssel, és hogy ne lehessen nem célzott kereséseket végezni vagy hozzáférést szerezni az OLAF 883/2013/EU, Euratom rendelet 1. cikkének (1) bekezdésében említett feladataival összhangban lévő vizsgálatok megindításától vagy lefolytatásától eltérő célból. E hozzáférésnek nem szabad lehetővé tennie tömeges adatkinyerést, általános nyomon követést vagy olyan automatizált profilalkotást, amely nem konkrét igazgatási vizsgálathoz kapcsolódik.



Módosítás		38
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 2 b bekezdés (új)
	

	A Bizottság által javasolt szöveg
	Módosítás

	
	(2b)	Az (1) bekezdésben említett központosított hozzáférésre megfelelő technikai és szervezési intézkedések vonatkoznak, amelyek biztosítják, hogy minden egyes hozzáférés egy meghatározott vizsgálathoz és egy azonosított, engedéllyel rendelkező felhasználóhoz kapcsolódjon. Az ilyen hozzáférést oly módon kell naplózni, amely lehetővé teszi a hatékony utólagos ellenőrzést.



Módosítás		39
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 3 bekezdés
	

	A Bizottság által javasolt szöveg
	Módosítás

	(3)	Ez a központosított hozzáférés egyablakos ügyintézési ponton keresztül biztosított hozzáférést jelent a vizsgálattal kapcsolatos összes információhoz, még akkor is, ha ezek az információk több tagállamot érintenek.
	(3)	Ez a központosított hozzáférés egyablakos ügyintézési ponton keresztül biztosított hozzáférést jelent a vizsgálattal kapcsolatos összes információhoz, még akkor is, ha ezek az információk több tagállamot érintenek. Az érintett rendszernek biztosítania kell az összes keresés teljes nyomonkövethetőségét és naplózását, és azt átfogó nyilvántartásokkal kell támogatni, amelyek lehetővé teszik a hatékony utólagos ellenőrzési mechanizmusokat.



Módosítás		40
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 3 a bekezdés (új)
	

	A Bizottság által javasolt szöveg
	Módosítás

	
	(3a)	Az OLAF évente saját statisztikát tesz közzé az e rendelet alapján biztosított központosított hozzáférés használatáról, beleértve az elvégzett keresések számát, azon vizsgálatok számát, amelyekben az ilyen hozzáférés hozzájárult az ügy előrehaladásához, valamint azon esetek számát, amikor a hozzáférés tárgyát képező adatokat irrelevánsnak találták és törölték. Ezeket a statisztikákat bele kell foglalni az OLAF éves jelentéseibe, és be kell nyújtani az Európai Parlamenthez. A vizsgálatokra irányadó vonatkozó rendelkezéseknek megfelelően az ilyen adatokat a nyomozások bizalmas jellegének és megfelelő lefolytatásának biztosítása érdekében megfelelően ki kell takarni.


Módosítás		41
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 4 bekezdés – 1 albekezdés – a pont
	

	A Bizottság által javasolt szöveg
	Módosítás

	a)	az e cikk (1) bekezdésében említett információkhoz való központosított hozzáférés technikai részletei, beleértve azon adatkategóriák jegyzékét, amelyekkel a célzott keresések végezhetők;
	a)	az e cikk (1) bekezdésében említett információkhoz való központosított hozzáférés technikai részletei, beleértve azon adatkategóriák jegyzékét, amelyekkel a célzott keresések végezhetők, és beleértve a nem célzott keresések megakadályozására szolgáló megelőző mechanizmust is;



Módosítás		42
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 5 bekezdés
	

	A Bizottság által javasolt szöveg
	Módosítás

	(5)	Az e cikk (1) bekezdésében említett információkhoz való biztonságos hozzáférést lehetővé tevő infrastruktúra és technikai eszközök létrehozásának, üzemeltetésének és karbantartásának költségeit az OLAF viseli.
	törölve



Módosítás		43
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 5 a bekezdés (új)
	

	A Bizottság által javasolt szöveg
	Módosítás

	
	(5a)	A bizalmas adatkezelés e rendeletben meghatározott szabályai valamennyi felhasználóra nézve kötelezőek. Az információcserére vonatkozó eljárásokat és az adatokhoz való hozzáférést az (EU) 2016/679 és az (EU) 2018/1725 európai parlamenti és tanácsi rendeleteknek megfelelően, valamint az Európai Unió Alapjogi Chartájának tiszteletben tartásával kell végrehajtani.



Módosítás		44
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 5 b bekezdés (új)
	

	A Bizottság által javasolt szöveg
	Módosítás

	
	(5b)	Az (1) bekezdésben említett központosított hozzáférést lehetővé tevő rendszereket úgy kell kialakítani, hogy azok teljes mértékben biztosítsák az érintett uniós szervek által használt rendszerekkel való interoperabilitást a hatékony és biztonságos információcsere elősegítése, valamint az adminisztratív teher csökkentése érdekében.



Módosítás		45
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 5 c bekezdés (új)
	

	A Bizottság által javasolt szöveg
	Módosítás

	
	(5c)	A Bizottság az OLAF-val szoros együttműködésben mérlegeli, hogy szükség van-e további uniós finanszírozásra az interoperábilis informatikai rendszerek, a digitális eszközök és a szakosodott személyzet fejlesztésének támogatásához.



Módosítás		46
Rendeletre irányuló javaslat
1 cikk – 1 bekezdés – 5 pont
904/2010/EU rendelet
49b cikk – 5 d bekezdés (új)
	

	A Bizottság által javasolt szöveg
	Módosítás

	
	(5d)	Amennyiben az OLAF a vámhatóságok 13a. cikk szerinti önkéntes adattovábbításának eredményeként személyes adatokat kap, a következő szabályokat kell alkalmazni:

	
	a)	az adatok kizárólag annak mérlegelése céljából kezelhetők, hogy indítsanak-e vizsgálatot az OLAF-nak a 883/2013/EU, Euratom rendelet 1. cikkének (1) bekezdése szerinti megbízatása keretében, valamint ilyen vizsgálat lefolytatása céljából;

	
	b)	amennyiben az OLAF a kézhezvételtől számított 60 napon belül megállapítja, hogy az adatok a megbízatása körébe tartozó semmiféle vizsgálat szempontjából nem relevánsak, törli az adatokat, és értesíti a továbbító hatóságot;

	
	c)	amennyiben a továbbított adatok alapján vizsgálat indul, erről értesíteni kell a továbbító vámhatóságot, amely jelezheti az OLAF-nak és az európai adatvédelmi biztosnak, ha úgy ítéli meg, hogy az adatkezelés meghaladja a szükséges mértéket;

	
	d)	az (EU) 2018/1725 rendeletben meghatározott adatvédelmi szabályokat alkalmazni kell; az OLAF az e bekezdés alapján biztosított hozzáférésre a 883/2013/EU, Euratom rendelet 5. cikke szerinti belső engedélyezési követelményeket alkalmazza.”



Módosítás		47
Rendeletre irányuló javaslat
1 cikk – 1 bekezdés – 5 a pont (új)
904/2010/EU rendelet
59 cikk – 1 bekezdés
	

	Hatályos szöveg
	Módosítás

	
	5a.	Az 59. cikk (1) bekezdésének helyébe a következő szöveg lép:

	(1)	2013. november 1-jéig, ezt követően pedig ötévente a Bizottság jelentést készít az Európai Parlament és a Tanács részére e rendelet alkalmazásáról.
	„(1)	A Bizottság ... [e módosító rendelet hatálybalépésének napja]-tól/-től kezdődően háromévente, az EPPO, az OLAF és az Eurofisc által szolgáltatott jelentések alapján jelentést nyújt be az Európai Parlamentnek, a Tanácsnak és a Számvevőszéknek e rendelet alkalmazásáról. A jelentés különösen a következőket értékeli:

	
	a)	az EPPO és az OLAF VIES rendszerhez, a SURVEILLANCE rendszerhez és a CESOP-hoz való közvetlen hozzáférésének operatív hatékonysága, beleértve a hozzáféréshez szükséges átlagos időt, azon vizsgálatok számát, amelyekben lényeges előrehaladás történt, valamint a büntetőeljárások vagy közigazgatási intézkedések eredményeit;

	
	b)	a hozzáférési és adattovábbítási keretnek a csalás elleni felülvizsgált architektúra részeként elfogadott egyéb eszközökkel való koherenciája, beleértve az Eurofisc kapacitásával, a CESOP irányításával, az adóügyi képviselőkre vonatkozó harmonizációval és a szankciók konvergenciájával kapcsolatos intézkedéseket;

	
	c)	a 13a. cikk szerinti önkéntes adattovábbításra szolgáló mechanizmus működése és időszerűsége, beleértve a vám- és héahatóságok közötti nemzeti koordinációs intézkedéseket is;

	
	d)	az EPPO-ban részt nem vevő tagállamokban elért jogérvényesítési eredmények, valamint az, hogy a csalás elleni architektúra felülvizsgálata alapján létrehoztak-e egyenértékű mechanizmusokat;

	
	e)	az e rendeletben meghatározott adatcserék és hozzáférési jogok közvetlen eredményeként visszaszerzett vagy el nem veszített uniós héa- és kapcsolódó vámbevételek becsült összege; valamint

	
	f)	e rendeletnek a jogérvényesítési eredmények tagállamok közötti konvergenciájához való hozzájárulása, többek között a be nem szedett vámbevételek mérésére szolgáló, a Bizottság által évente közzétett héabevétel-kiesési mutatóhoz hasonló célú módszertan uniós szintű kidolgozásának megvalósíthatósága tekintetében.

	
	Amennyiben a jelentés tartós hiányosságokat állapít meg e rendelet alkalmazása terén, a Bizottság a jelentés közzétételétől számított hat hónapon belül korrekciós intézkedéseket tartalmazó jogalkotási javaslatot nyújt be az Európai Parlamentnek és a Tanácsnak.”

